CELEX: 32001R2106
Language: ro
Date: 2001-10-26 00:00:00
Title: Regulamentul (CE) nr. 2106/2001 al Comisiei din 26 octombrie 2001 privind suspendarea și deschiderea contingentelor tarifare aplicabile importului în Comunitatea Europeană al unor produse agricole transformate originare din Letonia și de modificare a Regulamentului (CE) nr. 1477/2000

03/Volumul 39
            
            
               RO
            
            
               Jurnalul Ofícial al Uniunii Europene
            
            
               219
            
         32001R2106
   
               L 283/12
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2106/2001 AL COMISIEI
   
   din 26 octombrie 2001
   privind suspendarea și deschiderea contingentelor tarifare aplicabile importului în Comunitatea Europeană al unor produse agricole transformate originare din Letonia și de modificare a Regulamentului (CE) nr. 1477/2000
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 3448/93 al Consiliului din 6 decembrie 1993 de stabilire a regimului comercial aplicabil anumitor mărfuri rezultate din transformarea produselor agricole (1), modificat ultima dată de Regulamentul (CE) nr. 2580/2000 (2), în special articolul 7 alineatul (2),
   având în vedere Protocolul nr. 2 al Acordului de instituire a unei asocieri între Comunitățile Europene și statele membre ale acestora acționând în cadrul Uniunii Europene, pe de o parte, și Republica Letonă, pe de altă parte (3), în special articolele 1 și 2,
   întrucât:
   
               (1)
            
            
               Regulamentul (CE) nr. 2906/2000 al Comisiei (4) a deschis, pentru anul 2001, contingente tarifare aplicabile importului în Comunitate al unor produse originare din Letonia.
            
         
               (2)
            
            
               Regulamentul (CE) nr. 1477/2000 al Comisiei (5), modificat de Regulamentul (CE) nr. 1700/2001 (6), stabilește componentele agricole reduse, precum și taxele suplimentare aplicabile de la 1 iulie 2000 la importul în Comunitate al mărfurilor aflate sub incidența Regulamentului (CE) nr. 3448/93 în cadrul acordurilor europene.
            
         
               (3)
            
            
               Decizia nr. 7/2001 a Consiliului de asociere UE-Letonia din 2 octombrie 2001 a modificat Protocolul nr. 2 al acordului european. Decizia menționată modifică volumul contingentelor tarifare, precum și sistemul de calcul al elementelor agricole reduse și al taxelor suplimentare. Decizia intră în vigoare la 1 decembrie 2001.
            
         
               (4)
            
            
               Trebuie să se suspende aplicarea contingentelor deschise prin Regulamentul (CE) nr. 2906/2000 și să se deschidă noile contingente anuale prevăzute în anexa I la Protocolul nr. 2. Având în vedere că aceste contingente anuale vor putea fi deschise doar de la 1 decembrie 2001, ele trebuie diminuate, pentru anul 2001, proporțional cu perioada care s-a scurs. În același timp, trebuie eliminate componentele agricole reduse, precum și taxele suplimentare stabilite în Regulamentul (CE) nr. 1477/2000.
            
         
               (5)
            
            
               Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (7), modificat ultima dată de Regulamentul (CE) nr. 993/2001 (8), a codificat dispozițiile de gestionare a contingentelor tarifare destinate a fi utilizate în ordinea cronologică a datelor de acceptare a declarațiilor de punere în liberă circulație.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului de gestionare a problemelor orizontale privind schimburile de produse agricole transformate care nu intră sub incidența anexei I,
            
         ADOPTĂ PREZENTUL REGULAMENT:
   Articolul 1
   Aplicarea contingentelor tarifare deschise prin anexa III la Regulamentul (CE) nr. 2906/2000 se suspendă începând cu 1 decembrie 2001.
   Contingentele tarifare comunitare pentru mărfurile originare din Letonia, menționate în anexa la prezentul regulament, se deschid anual de la 1 ianuarie până la 31 decembrie. Pentru anul 2001, ele sunt deschise de la 1 până la 31 decembrie 2001.
   Articolul 2
   În Regulamentul (CE) nr. 1477/2000, paragraful al optulea de la articolul 2, precum și anexele XVII și XVIII se elimină.
   Articolul 3
   Contingentele tarifare comunitare menționate în articolul 1 sunt gestionate de Comisie în conformitate cu dispozițiile prevăzute în articolele 308a-308c din Regulamentul (CEE) nr. 2454/93.
   Articolul 4
   Prezentul regulament intră în vigoare la data publicării în Jurnalul Oficial al Comunităților Europene.
   
   Se aplică de la 1 decembrie 2001.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 octombrie 2001.
      
         
            Pentru Comisie
         
         Erkki LIIKANEN
         
         
            Membru al Comisiei
         
      
   
   
      (1)  JO L 318, 20.12.1993, p. 18.
   
      (2)  JO L 298, 25.11.2000, p. 5.
   
      (3)  JO L 26, 2.2.1998, p. 3. Modificat de Protocolul de adaptare a aspectelor comerciale ale Acordului european (JO L 317, 10.12.1999, p. 3).
   
      (4)  JO L 336, 30.12.2000, p. 54.
   
      (5)  JO L 171, 11.7.2000, p. 44.
   
      (6)  JO L 231, 29.8.2001, p. 6.
   
      (7)  JO L 253, 11.10.1993, p. 1.
   
      (8)  JO L 141, 28.5.2001, p. 1.
   ANEXĂ
   Contingente tarifare preferențiale pentru importurile în Comunitate de mărfuri originare din Letonia
   
               Număr de ordine
            
            
               Cod NC
            
            
               Descriere
            
            
               Volumul contingentului pe an
               (în tone)
            
            
               Ratele taxelor aplicabile în limitele contingentului
            
         
               2001
            
            
               Începând cu 2002
            
         
               (1)
            
            
               (2)
            
            
               (3)
            
            
               (4)
            
            
               (5)
            
            
               (6)
            
         
               09.6535
            
            
               ex 1704 90
            
            
               Alte produse zaharoase, cu excepția extractelor de lemn dulce de la codul NC 1704 90 10
            
            
               83
            
            
               1 000
            
            
               Scutire
            
         
               09.6536
            
            
               1806 31
               1806 32
               1806 90
            
            
               Produse din ciocolată
            
            
               167
            
            
               2 000
            
         
               09.6537
            
            
               1901 90 11
               1901 90 19
            
            
               Extracte de malț
            
            
               47
            
            
               560
            
         
               1901 90 99
            
            
               Alte preparate alimentare
            
         
               09.6538
            
            
               1905 30
            
            
               Biscuiți dulci; vafe și alveole
            
            
               47
            
            
               560
            
         
               09.6513
            
            
               2105 00
            
            
               Înghețate de consum, cu cacao sau nu
            
            
               83
            
            
               1 000
            
         
               09.6545
            
            
               2106 90 98
            
            
               Alte preparate alimentare nici denumite, nici incluse în altă parte
            
            
               133
            
            
               1 600
            
         
               09.6546
            
            
               2402 20 90
            
            
               Țigări conținând tutun, dar fără cuișoare
            
            
               83 milioane de unități
            
            
               1 000 milioane de unități
            
            
               15 % din taxa NMF